./data/phi1212/phi003/phi1212.phi003.perseus-lat2.xml
Apuleius
nisi quod sola ceruice distinguitur  enimuero ceruicula eius circulo mineo uelut aurea torqui pari fulgoriscircumactu cingitur et coronatur  rostri prima duritia: cumin petram quampiam concitus altissimo uolatu praecipitat,rostro se uelut anchora excipit  sed et capitis eademduritia quae rostri  cum sermonem nostrum cogitur aemulari, ferrea clauicula caput tunditur, imperium magistri utpersentiscat; haec discenti ferula est  discit autem statimpullus usque ad duos aetatis suae annos, dum facile os, uticonformetur, dum tenera lingua, uti conuibretur: senexautem captus et indocilis est et obliuiosus  uerum ad disciplinam humani sermonis facilior est psittacus, glande quiuescitur et cuius in pedibus ut hominis quini digitulinumerantur  non enim omnibus psittacis id insigne, sedillud omnibus proprium, quod eis lingua latior quam ceterisauibus; eo facilius uerba hominis articulant patentioreplectro et palato  id uero, quod didicit, ita similiter nobiscanit uel potius eloquitur, ut, uocem si audias, hominemputes: nam coruum quidem si audias, id est crocitare,non loqui  uerum enimuero et coruus et psittacus nihilaliud quam quod didicerunt pronuntiant  si conuicia docueris, conuiciabitur diebus ac noctibus perstrepens maledictis:hoc illi carmen est, hanc putat cantionem  ubi omnia quaedidicit maledicta percensuit, denuo repetit eandem cantilenam  si carere conuicio uelis, lingua excidenda est autquam primum in siluas suas remittendus est